સહુથી પહેલાં એક બારમા અધ્યાયની ટીકા લખાવી તેને સંવત ૨૦૩૦માં ‘ગીતાનો ભક્તિયોગ’ નામથી પ્રકાશિત કરવામાં આવી. એનાં થોડાં વર્ષો બાદ તેરમા અને ચૌદમા અધ્યાયની ટીકા લખાવી, જેને સંવત ૨૦૩૫માં ‘ગીતાનો જ્ઞાનયોગ’ નામથી પ્રકાશિત કરવામાં આવી. એને લખાવ્યા બાદ એવો વિચાર થયો કે કર્મયોગ, જ્ઞાનયોગ અને ભક્તિયોગ – એ ત્રણે યોગ છે, આથી એ ત્રણેય યોગો ઉપર ત્રણ પુસ્તકો તૈયાર થઇ જાય તો ઠીક રહેશે. એ દ્રષ્ટિએ પહેલાં બારમા અધ્યાયની ટીકાનું સંશોધનપરિવર્ધન કરવામાં આવ્યું અને એની સાથે પંદરમા અધ્યાયની ટીકાને પણ સંમિલિત કરીને સંવત ૨૦૩૯માં ‘ગીતાનો ભક્તિયોગ’ (દ્વિતીય સંસ્કરણ) નામથી પ્રકાશિત કરવામાં આવ્યો. પછી ત્રીજા, ચોથા અને પાંચમાં અધ્યાયની ટીકા લખાવી. એને ‘ગીતાનો કર્મયોગ’ નામથી બે ખંડોમાં પ્રકાશિત કરવામાં આવ્યો. એનું પ્રકાશન વિલંબને લીધે સંવત ૨૦૪૦માં થયું.